**Ministru kabineta noteikumu projekta “Noteikumi par sociālo pakalpojumu un sociālās palīdzības saņemšanu” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Saskaņā ar Ministru kabineta (turpmāk – MK) 2017.gada 28.novembra sēdes protokola Nr. 59 14.§, pieņemot grozījumus Ministru kabineta 2008.gada 21.aprīļa noteikumos Nr.288 "Sociālo pakalpojumu un sociālās palīdzības saņemšanas kārtība" (turpmāk - MK noteikumi Nr.288), Labklājības ministrijai tika uzdots līdz 2018.gada 30.decembrim izstrādāt vienotu regulējumu sociālo pakalpojumu un sociālās palīdzības saņemšanai, sagatavojot jaunā redakcijā Ministru kabineta 2008.gada 21.aprīļa noteikumus Nr.288 "Sociālo pakalpojumu un sociālās palīdzības saņemšanas kārtība", un iesniegt tos Valsts kancelejā.  Sagatavotais MK noteikumu “Noteikumi par sociālo pakalpojumu un sociālās palīdzības saņemšanu” projekts (turpmāk – projekts), pēc būtības nemaina esošo sociālo pakalpojumu un sociālās palīdzības kārtību, taču samazina administratīvo slogu, atsakoties no izvērtējuma kartes veidošanas, kā arī samazinot dokumentācijas paketes apjomu grupu mājas (dzīvokļa) pakalpojuma saņemšanā, un atsevišķu sabiedrībā balstītu sociālo pakalpojumu saņemšanā personām ar garīga rakstura traucējumiem (samazinot pakalpojumu skaitu, kuru saņemšanai nepieciešams psihiatra atzinums).  Noteikumi stāsies spēkā 2019.gada 1.janvārī. |

|  |  |  |
| --- | --- | --- |
| **I Tiesību akta projekta izstrādes nepieciešamība** | | |
| 1. | Pamatojums | Projekts izstrādāts, pamatojoties uz Sociālo pakalpojumu un sociālās palīdzības likuma 13.panta pirmās daļas 13.punktu, atbilstoši 2017.gada 28.novembra sēdes protokola Nr. 59 14.§ dotajam uzdevumam. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2017.gada 28.novembra sēdē, pieņemot grozījumus MK noteikumos Nr.288, pamatojoties uz Tieslietu ministrijas iebildumiem, Labklājības ministrijai tika uzdots līdz 2018.gada 30.decembrim izstrādāt vienotu regulējumu sociālo pakalpojumu un sociālās palīdzības saņemšanai, sagatavojot jaunā redakcijā MK noteikumus Nr.288. Tā kā MK noteikumos Nr.288 nav veidotas nodaļas, tad pēc pēdējiem grozījumiem ir smagnēji lasāmi un grūti uztverami. Lai uzlabotu teksta uztveramību, projektā ir veidotas atsevišķas nodaļas:   * Kārtība, kādā persona saņem sociālo palīdzību; * Kārtība, kādā persona saņem sociālos pakalpojumus; * Klientu izvērtēšana un aprūpes līmeņa noteikšana; * Sociālās aprūpes pakalpojumu saņemšana dzīvesvietā un ilgstošas sociālās aprūpes un sociālās rehabilitācijas institūcijā; * Valsts finansēta aprūpes institūcijas pakalpojuma sniegšanā iesaistītā personāla skaits un kvalifikācija un klienta aprūpes līmenim atbilstoša sociālās aprūpes pakalpojumu finansēšana.   Galvenās projekta atšķirības no spēkā esošajiem MK noteikumiem Nr.288:   1. noteikts, kādi dokumenti un informācija nepieciešama, lai sociālais dienests sadarbībā ar personu sagatavotu iztikas līdzekļu deklarāciju, vai saņemtu vienreizēju pabalstu krīzes situācijā (3.punkts); 2. atbilstoši Administratīvā procesa likumā noteiktajam pagarināts lēmuma pieņemšanas termiņš sociālajā dienestā - ne vēlāk kā mēneša laikā (30 dienu laikā) pēc nepieciešamo dokumentu saņemšanas, bet krīzes situācijā ne vēlāk kā 10 darbdienu laikā (8. un 12.punkts); 3. paredzēts, ka psihiatra atzinums nepieciešams, ja persona ar garīga rakstura traucējumiem vai bērns ar garīgās attīstības traucējumiem vēlas saņemt aprūpi mājās, pakalpojumu grupu mājā (dzīvoklī), pusceļa mājā, dienas aprūpes centrā un ilgstošas sociālās aprūpes un sociālās rehabilitācijas institūcijā (attiecīgi, ja personai nepieciešamas, piemēram, tikai speciālistu konsultācijas vai atbalsta grupas, atzinums nav nepieciešams. Tādējādi varētu samazināsies apmeklētāju skaits pie psihiatra, samazinot gaidīšanas laiku rindā akūtiem pacientiem) (11.3.apakšpunkts) ; 4. papildinātas norādes ar normatīvajiem aktiem, saskaņā ar kuriem personas saņem sociālos pakalpojumus, kurus finansē no valsts budžeta un kuru saņemšanu regulē citi normatīvie akti (19.punkts); 5. paredzēts, ka ceturtais aprūpes līmenis, neveicot izvērtēšanu, tiek noteikts ne tikai bērniem, bet arī neredzīgām pilngadīgām personām (22.punkts); 6. noteikts, ka nav nepieciešams atzinums par klienta piemērotību dzīvošanai grupu mājā (dzīvoklī) (informācija jau ir iekļauta klienta aprūpes līmeņa izvērtējumā); 7. sociālo pakalpojumu sniedzējiem un citām institūcijām tiks nosūtīts pilns klienta izvērtējums, neveidojot papildus tam atsevišķu dokumentu - izvērtēšanas protokolu, līdz ar to samazinot speciālistiem nepieciešamību veidot papildus dokumentu un sociālo pakalpojumu sniedzējiem iegūstot pilnvērtīgu informāciju par klientu, lai uzreiz precīzi plānotu veicamos pasākumus klienta sociālās aprūpes un sociālās rehabilitācijas nodrošināšanai; 8. papildināts, ka pilngadīgu personu ar garīga rakstura traucējumiem var vērtēt un nepieciešamo atbalsta veidu un apjomu noteikt ne tikai atbilstoši projekta 2. un 3. pielikumam, bet arī Atbalsta intensitātes skalas metodikai (24.3. apakšpunkts). Atbalsta intensitātes skala (turpmāk – Skala) ir instruments, kas tiek izmantots uz personu centrētam atbalsta plānošanas procesam, palīdzot personai apzināt savas individuālās vēlmes, prasmes un dzīves mērķus, koncentrēta uz prasmēm un spējām, kuras cilvēkam ir, un novērtē atbalstu, kāds cilvēkam ir nepieciešams, lai dzīvotu neatkarīgi. Līdz ar to Skala varētu būt ērtāks vajadzību noteikšanas instruments sabiedrībā balstīto pakalpojumu sniegšanā. Labklājības ministrija 2017. gada aprīlī ir noslēgusi sadarbības līgumus ar 28 pašvaldībām par 40 sociālā dienesta darbinieku sagatavošanu Skalas izmantošanā. Skalu drīkst izmantot tikai apmācīti profesionāļi, nav publiski pieejama un piemērojama bez apmācības. Apmācītie darbinieki turpinās profesionāli pilnveidoties Labklājības ministrijas organizētajos kursos, lai savas pašvaldības sociālajā dienestā ieviestu praksē apgūto metodiku un sniegtu atgriezenisko saiti ministrijai; 9. ja persona, kura atrodas valsts finansētā ilgstošas sociālās aprūpes un sociālās rehabilitācijas institūcijā, vēlas saņemt sociālās aprūpes pakalpojumu citā valsts finansētā ilgstošas sociālās aprūpes un sociālās rehabilitācijas institūcijā, persona ar attiecīgu iesniegumu var vērsties pie sociālo pakalpojumu sniedzēja ne biežāk kā reizi 18 mēnešos (spēkā esošā norma paredz ne biežāk kā reizi 12 mēnešos). Tādējādi tiek samazināts risks, ka persona pārceļas uz citu institūciju, faktiski nepagūstot iedzīvoties vidē un pārtraucot saņemt sociālās aprūpes un sociālās rehabilitācijas plānā paredzētos nepieciešamos pakalpojumus, kas var negatīvi ietekmēt personas veselības un funkcionālo stāvokli; 10. paredzēts, ka, ja bērns, kurš atrodas ilgstošas sociālās aprūpes un sociālās rehabilitācijas institūcijā, sasniedz pilngadību un viņam vēl nav noteikta I vai II invaliditātes grupa (lai noteiktu invaliditātes grupu, Veselības un darbspēju ekspertīzes valsts komisijai nepieciešams laiks lietas izskatīšanai), personai ir tiesības turpināt ilgstošas sociālās aprūpes un sociālās rehabilitācijas pakalpojuma saņemšanu, un lēmums par pakalpojuma piešķiršanu ir spēkā līdz brīdim, kamēr personai tiek noteikta invaliditāte, bet ne ilgāk kā sešus mēnešus pēc pilngadības sasniegšanas. Ja šajā periodā personai tiek noteikta attiecīgā invaliditātes grupa, aģentūra atkārtoti lēmumu nepieņem un lietu nepārskata (48.punkts); 11. precizēts, ka Sociālās integrācijas valsts aģentūra atjauno ilgstošas sociālās aprūpes un sociālās rehabilitācijas pakalpojuma sniegšanu ar dienu, kad persona ir atgriezusies no bezvēsts prombūtnes (persona var atgriezties ne tikai pie pēdējā pakalpojuma sniedzēja, bet arī kādā no citām pakalpojuma sniegšanas vietām), ja pakalpojuma sniegšana personai bija apturēta. Ja pēdējā sociālo pakalpojumu saņemšanas vietā personu nav iespējams ievietot vietu trūkuma dēļ vai citu objektīvu iemeslu dēļ, klientam var piedāvāt pakalpojumu pie cita sociālo pakalpojumu sniedzēja (49.3.apakšpunkts). |
| 3. | Projekta izstrādē iesaistītās institūcijas un publiskas personas kapitālsabiedrības | Nav. |
| 4. | Cita informācija | Nav. |

|  |  |  |
| --- | --- | --- |
| **II Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sociālo pakalpojumu un sociālās palīdzības saņēmēji. |
| 2. | Tiesiskā regulējuma ietekme uz tautsaimniecību un administratīvo slogu | Administratīvais slogs varētu samazināties sakarā ar to, ka:   1. noteikts ierobežojums, kuru sociālo pakalpojumu saņemšanas gadījumā personai ar garīga rakstura traucējumiem vai bērnam ar garīgās attīstības traucējumiem nepieciešamas psihiatra atzinums; 2. sociālajam dienestam nav jāveic neredzīgu pilngadīgu personu izvērtēšana un jānosaka aprūpes līmenis pēc noteikumos noteiktā pielikuma; 3. speciālistiem papildu klienta izvērtēšanas veidlapai nav jāveido klienta novērtēšanas karte; 4. nav nepieciešams atzinums par klienta piemērotību dzīvošanai grupu mājā (dzīvoklī).   Projekts nerada ietekmi uz tautsaimniecību. |
| 3. | Administratīvo izmaksu monetārs novērtējums | Ņemot vērā to, ka nav datu par iepriekšējā punktā minēto darbību skaitu, administratīvā sloga samazinājuma apmēru nav iespējams noteikt. |
| 4. | Atbilstības izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |
| --- | --- | --- |
| **VI Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrība bija aicināta līdzdarboties noteikumu projekta izstrādē, ievietojot noteikumu projektu tīmekļa vietnē <http://www.lm.gov.lv/text/1789>, kā arī MK mājaslapā, lūdzot iesniegt priekšlikumus līdz 22.augustam. |
| 2. | Sabiedrības līdzdalība projekta izstrādē | Sabiedrības līdzdalības ietvaros tika saņemts viens priekšlikums – papildināt sociālo pakalpojumu uzskatījumu ar “atelpas brīža” pakalpojumu, kad arī ir nepieciešams psihiatra atzinums. |
| 3. | Sabiedrības līdzdalības rezultāti | Priekšlikums ir ņemts vērā. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Pašvaldību sociālie dienesti, sociālās aprūpes pakalpojumu sniedzēji, Sociālās integrācijas valsts aģentūra, psihiatri.. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Labklājības ministrs J.Reirs

13.09.2018., 11:23

1339

E.Grabovska,

67021671, Elvira.Grabovska@lm.gov.lv